Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Marcos 1:1-45
1 Ti pangrugian ti naimbag a damag maipapan ken Jesu-Kristo:2 Kas adda a naisurat iti Isaias a mammadto: “(Adtoy! Ibaonko ti mensaherok iti sanguanam, a mangisagananto iti dalanmo;)+3 imdenganyo! adda mangipukpukkaw idiay let-ang, ‘Isaganayo ti dalan ni Jehova, palintegenyo dagiti danana,’”+4 ni Juan a manangbautisar dimteng idiay let-ang, a mangikaskasaba iti bautismo kas simbolo ti panagbabawi maipaay iti pannakapakawan dagiti basol.+5 Gapuna ti intero a teritoria ti Judea ken amin nga agnanaed iti Jerusalem rimmuarda a napan kenkuana, ket nabautisaranda babaen kenkuana idiay Karayan Jordan, a sipapanayag nga ipudpudnoda dagiti basolda.+6 Ita ni Juan ket nakakawes iti dutdot ti kamelio ken addaan barikes a lalat iti aglawlaw dagiti lomona,+ ket mangmangan idi kadagiti insekto a dudon+ ken atap a diro.+7 Ket mangasaba, a kunkunana: “Iti likudak um-umay ti maysa a nabilbileg ngem siak; saanak a maikari nga agrukob ken mangwarwar iti galgalut dagiti pallokana.+8 Binautisarankayo iti danum, ngem bautisarannakayto iti nasantuan nga espiritu.”+9 Kabayatan dagidiay nga aldaw immay ni Jesus manipud Nazaret ti Galilea ket nabautisaran idiay Jordan babaen ken Juan.+10 Ket dagus nga idi sumangsang-at manipud iti danum nakitana ti langlangit a mabisbisngay, ken, kasla kalapati, ti espiritu a bumabbaba kenkuana;+11 ket adda timek a naggapu iti langlangit: “Sika ti Anakko, ti dungdungnguen; inanamonganka.”+12 Ket dagus nga isu tinignay ti espiritu tapno mapan idiay let-ang.+13 Gapuna nagtalinaed idiay let-ang iti uppat a pulo nga aldaw,+ a sulsulisogen ni Satanas,+ ket kaduana dagiti atap nga animal, ngem agserserbi kenkuana dagiti anghel.+14 Ita kalpasan a ni Juan naaresto napan ni Jesus idiay Galilea,+ a mangikaskasaba iti naimbag a damag ti Dios+15 ket kunkunana: “Ti naituding a tiempo natungpalen,+ ket ti pagarian ti Dios immasidegen. Agbabawikayo,+ ket maaddaankayo iti pammati iti naimbag a damag.”16 Bayat a magmagna iti igid ti baybay ti Galilea nakitana ni Simon+ ken ni Andres a kabsat ni Simon nga iwaywayatda dagiti iketda iti baybay, ta dumadaklisda.+17 Gapuna kinuna kadakuada ni Jesus: “Surotendak, ket pagbalinenkayto a dumadaklis iti tattao.”+18 Ket madagdagus a binaybay-anda dagiti iketda ket simmurotda kenkuana.+19 Ket kalpasan ti iyaadayona pay bassit nakitana ni Santiago nga anak ni Zebedeo ken ni Juan a kabsatna, kinapudnona, bayat nga addada idi iti barangayda nga agay-ayumada kadagiti iketda;+20 ket awan panagtaktak nga inayabanna ida. Kalpasanna pinanawanda ni amada a Zebedeo iti barangay a kadua dagiti patangtangdanan a lallaki ket simmurotda kenkuana.21 Ket simrekda idiay Capernaum.+Madagdagus nga iti sabbath simrek iti sinagoga ket rinugianna ti mangisuro.22 Ket nagsiddaawda unay iti wagas ti panangisurona,+ ta sadiay insursurona ida a kas maysa nga addaan autoridad, ket saan a kas kadagiti eskriba.+23 Kasta met, iti dayta met laeng a tiempo adda idi idiay sinagogada ti maysa a tao nga adda iti pannakabalin ti maysa a narugit nga espiritu, ket nagpukkaw,+24 a kunkunana: “Ania ti bibiangmi kenka, Jesus sika a Nazareno?+ Immayka kadi tapno dadaelennakami? Ammok+ nga apag-isu no siasinoka, Daydiay Santo+ ti Dios.”+25 Ngem binabalaw ni Jesus, a kunkunana: “Agulimekka, ket rummuarka kenkuana!”+26 Ket ti narugit nga espiritu, kalpasan a pinagkuyegyegna ken naglalaaw iti kapigsaan ti timekna, rimmuar kenkuana.+27 Ala ket, dagiti tattao nagmalmalangada amin iti kasta unay ta rinugianda ti nagsasarita iti nagtetengngaanda, a kunkunada: “Ania daytoy? Maysa a baro a sursuro! Bilinenna a situturay uray pay dagiti narugit nga espiritu, ket agtulnogda kenkuana.”+28 Gapuna ti damag maipapan kenkuana dagus a nagrakurak iti amin a turong iti intero a pagilian iti aglikmut ti Galilea.+29 Ket dagus a rimmuarda manipud sinagoga ket napanda iti pagtaengan da Simon+ ken Andres a kaduada da Santiago ken Juan.30 Ita ti katugangan-a-babai ni Simon+ siiidda nga aggurigor,+ ket dagus nga imbagada kenkuana ti maipapan kenkuana.31 Ket idi napan kenkuana pinatakderna, nga iniggamanna ti imana; ket ti gurigor pimmanaw kenkuana,+ ket rinugianna ti nagserbi kadakuada.+32 Kalpasan a dimtengen ti rabii, idi limneken ti init, rinugian dagiti tattao nga inyeg kenkuana amin dagidiay masakit+ ken dagidiay nagunggan ti sairo;+33 ket ti intero a siudad naurnong iti mismo a ruangan.34 Gapuna inagasanna dagiti adu a masakit iti nadumaduma a sakit,+ ket pinaruarna ti adu a sairo, ngem saanna a palubosan nga agsao dagiti sairo, agsipud ta ammoda nga isu ti Kristo.+35 Ket nasapa iti bigat, bayat a nasipnget pay laeng, isu bimmangon ket rimmuar ket napan iti disso a langalang,+ ket sadiay nangrugi a nagkararag.+36 Nupay kasta, sinapul ni Simon ken dagidiay naikuyog kenkuana37 ket nasarakanda, ket kinunada kenkuana: “Isuamin sapsapulendaka.”38 Ngem kinunana kadakuada: “Mapantayo iti sabali pay a lugar, kadagiti pimmurok nga ili iti kabangibang, tapno mangasabaak+ met sadiay, ta gapu itoy a panggep a rimmuarak.”+39 Ket isu napan, a nangaskasaba kadagiti sinagogada iti intero a Galilea ken nangparparuar kadagiti sairo.+40 Adda met maysa nga agkukutel nga immay kenkuana, a sipaparintumeng nga agpakpakaasi kenkuana, a kunkunana kenkuana: “No kayatmo laeng koma, kabaelannak a dalusan.”+41 Iti kasta simnek ti asina,+ ket inunnatna ti imana ket sinagidna, ket kinunana kenkuana: “Kayatko. Madalusanka koma.”+42 Ket dagus a nagpukaw kenkuana ti kukutel, ket nagbalin a nadalus.+43 Kanayonanna pay, nangipaay kenkuana kadagiti nainget a bilin ket dagus a pinapanawna,44 ket kinunana kenkuana: “Siguraduem a dika ibaga iti asinoman ti aniaman a banag, no di ket inka agparangka iti padi+ ket idatonmo maigapu iti pannakadalusmo ti bambanag nga imbilin ni Moises,+ maipaay a pangsaksi kadakuada.”+45 Ngem kalpasan a pimmanaw rinugian ti lalaki nga iwaragawag dayta iti kasta unay ken irakurak a sisasaknap ti salaysay, iti kasta saanen a mabalin ni Jesus ti sumrek a sipapanayag iti maysa a siudad, no di ket nagtalinaed iti ruar kadagiti disso a langalang. Kaskasdi nagtultuloyda nga immay kenkuana manipud iti amin a sikigan.+
ilo_Latn ilo_Latn ayr_Latn ilo_Latn